 Ekiti Election: Fayẹmi bá BBC sọrọ gẹgẹ bíi gómìnà tí Ekiti yàn Fayẹmi bá BBC sọrọ ní kété tó di gómìnà Ekiti Kayọde Fayẹmi jẹ kó dí mímọ wí pé bí wọn ṣe lérò rẹ náà ni ó ṣe rí. Ìdùnú ṣubú layọ ní Ishan Ekiti, ìlú olùdíje fún ẹgbẹ òṣèlú APC John Kayode Fayemi nínú ìbò Gómìnà ipínlẹ Ekiti. Kété tí àjọ elétò ìdìbò INEC kéde iròyìn àṣeyọrí rẹ nínú ìdíje ọhún ni àwọn olólùfẹ rẹ bẹrẹ sí ní jó tí wọn sì ń kọrin. Àwọn iròyin tì ẹ leè ní ìfẹ sí: Ko si ìdí fun 30, 000 ọlọpaa ni Ekiti Ekiti Election: Pọpọ sinsin idibo n lọ lori lawọn wọọdi Nínú ilé rẹ níbi tí òun àti àwọn gómìnà ẹgbẹ òṣèlú APC ti jọ wo ìkéde náà lórí ẹrọ asọrọmágbèsì, níṣe ni àyọ wọn kún. Nígbàtí ó n bá àwọn olólùfẹ rẹ sọrọ, Fáyẹmí ní gbogbo ìpínlẹ Ekiti ló ní àṣeyọrí yìí.Mo fẹ fi dá a yín lójú pé gbogbo ohun tí a mọ ìpínlẹ Ekiti fún gẹgẹ bíi ìwà ìrẹlẹ àti àláfáà ni a ṣe tán láti mú padà wá. Fáyẹmí dúpẹ lọwọ gbogbo àwọn ará ìlú, àgbààgbà ẹgbẹ APC àti mọlẹbí rẹ. Fayemi saaju ikede Nínú ọrọ tirẹ, gómìnà Ibikunle Amosun ti ìpínlẹ Ògùn ní ìdìbò yìí ṣe àfihàn ìgbàgbọ tí àwọn ará ìlú ní nínú ẹgbẹ APC. Ó ní pẹlú ìjáwé olúborí yìí, ẹgbẹ náà ti wá fi ẹsẹ múlẹ ní àwon ìpínlẹ tó wà ní Gúúsù ìwọ Oòrùn Nàìjíríà. Gómìnà ìpínlẹ Kebbi náà bá Kayode Fayemi yọ lórí àbájáde èsì ìdìbò ìpínlẹ Ekiti. : Ní kété ti àjọ elétò ìdìbò ìpínlẹ Ekiti kéde Kayọde Fayẹmi gẹgẹ bíi gómìnà ìpínlẹ Ekiti, Fayẹmi ti fi ọrọ ìdúpẹ ránṣẹ síta sí gbogbo àwọn tó jẹ kí ìdìbò náà lọní ìrọwọrọsẹ. 